
Simón Bolívar szerepe Új-Granada függetlenné válásában és Nagy-Kolumbia létrejöttében

Kulcsszavak: Latin-Amerika; Simón Bolívar; függetlenségi háborúk
Kutatásom fő témája a bolívari Nagy-Kolumbia állam létrejöttére és a függetlenségi harcok eseménytörténeti hátterére, valamint a térségben létrejött államok együttműködésére fókuszál. A dolgozat célja, hogy bemutassa egy volt spanyol gyarmat múltját és a független állam létrejöttét, továbbá, hogy bemutassa azokat az okokat, ami a függetlenségi mozgalmak kialakulásához vezettek. Kiemelten összpontosítottam a nemzetközi háttér megvilágítására és hogy a spanyol–amerikai gyarmatok a térségben jelenlévő nagyhatalmakkal milyen kapcsolatot ápoltak. A dolgozat kulcsszereplője Simón Bolívar, akinek elsődleges célja a függetlenségi háború megvívása és a spanyol–amerikai államok egységesítése. A kutatás alapján Bolívar gondolkodásmódját és céljait is számba vettem és ennek tükrében mondható sikeresnek a függetlenségi háború győzelme, és az amerikai államok integrációjának kezdeményezése. A kutatás további célja volt, hogy egy átfogó képet adhassak Latin-Amerika XIX. század eleji történetéről egy állam létrejöttén keresztül, valamint, hogy bővítsem a hazai Latin-Amerika kutatásokkal foglalkozó szakemberek munkáit. Ezek alapján a kutatás célközönségének elsősorban a Latin-Amerika történetével foglalkozó érdeklődők csoportját jelöltem meg.



